**UČNI SKLOP: Življenjepis in pripoved o življenju osebe**

Tema: Življenjepis in pojasnjevalno priredje

**Samovrednotenje učenja**

Pri vrednotenju svojega znanja si lahko pomagaš s spodnjim obrazcem – semaforjem. V ustrezno okence (na desni strani) s križcem označi, kako si zadovoljen/zadovoljna s svojim usvojenim znanjem.

**Legenda:**

* zelena barva = učno snov odlično obvladam
* rumena barva = učno snov delno obvladam
* rdeča barva = učno snov slabo obvladam

|  |  |  |  |
| --- | --- | --- | --- |
|  |  |  |  |
| Samostojno preberem neumetnostno besedilo, in sicer življenjepis. |  |  |  |
| Določim njegov namen ter utemeljim, po čem sem ga prepoznal/a. |  |  |  |
| Določim okoliščine nastanka besedila in povem, iz katerih prvin besedila sem jih prepoznal. |  |  |  |
| Obnovim prebrano besedilo (življenjepis). |  |  |  |
| Predstavim zgradbo prebranega besedila (življenjepisa). |  |  |  |
| Med branjem in/ali pisanjem besedila uporabljam SSKJ v knjižni in/ali elektronski obliki. |  |  |  |
| Predstavim jezikovne značilnosti življenjepisa. |  |  |  |
| Samostojno napišem življenjepis tako, da upoštevam značilnosti besedilne vrste. |  |  |  |
| Pri pisanju izbiram besedilni vrsti ustrezne besede, besedne zveze, stavčne vzorce … |  |  |  |
| Pri pisanju upoštevam pravopisna pravila, se izogibam nepotrebnim besednim ponovitvam. |  |  |  |
| V zvezi dveh enostavčnih povedi prepoznam pojasnilo in ga izrazim z ustreznimi vezniki. |  |  |  |
| Svoje besedilo (življenjepis) členim na odstavke. |  |  |  |
| Ovrednotim svoj življenjepis po naslednjih merilih: razumljivosti, učinkovitosti, ustreznosti, verodostojnosti. Svoje mnenje utemeljim. |  |  |  |
| Glede na povratno informacijo učitelja znam presoditi, kaj sem se naučil o življenjepisu. |  |  |  |
| Razumem navedene strokovne izraze: uradni življenjepis, opis osebe, oznaka osebe, priredno zložena poved, pojasnjevalno priredje, veznik, členek, slogovno zaznamovana beseda. |  |  |  |
| Svoje razumevanje (v zgornji vrstici navedenih) jezikoslovnih izrazov ponazorim s primeri iz obravnavanih besedil. |  |  |  |

**Pisanje neumetnostnega besedila – življenjepis: Merila za samovrednotenje**

Pri vrednotenju svojega znanja si lahko pomagaš s spodnjim obrazcem – semaforjem. V ustrezno okence (na desni strani) s križcem označi, kako si zadovoljen/zadovoljna s svojim znanjem na področju pisnega sporočanja (tj. pisanjem poustvarjalnih besedil).

**Legenda:**

* zelena barva = učno snov odlično obvladam
* rumena barva = učno snov delno obvladam
* rdeča barva = učno snov slabo obvladam

|  |  |  |  |
| --- | --- | --- | --- |
|  |  |  |  |
| V besedilu sem omenil/a le najpomembnejše dogodke iz svojega življenja v takem zaporedju, kot so se v resnici zgodili. |  |  |  |
| V besedilu sem navedel/navedla svoje rojstne podatke (datum, kraj).. |  |  |  |
| V besedilu sem predstavil/a svoje šolanje oz. izobrazbo (z letnicami zaključka in uspehom). |  |  |  |
| V besedilu sem predstavil/a svoje dosedanje delovne izkušnje in zanimanja. |  |  |  |
| V besedilu sem predstavil/a svoje dosežke in priznanja. |  |  |  |
| V besedilu omenjene podatke lahko preverimo (npr. v različnih dokumentih). |  |  |  |
| Besedilo sem napisal/a v več odstavkih. |  |  |  |
| Glagoli so povečini v 1. osebi ednine. |  |  |  |
| Napisano besedilo je smiselno, povezano in razumljivo. |  |  |  |
| Napisano besedilo je pravopisno pravilno. |  |  |  |

**Refleksija o učenju**

Spodnja vprašanja so ti lahko v pomoč pri razmišljanju o svojem znanju in načrtovanju učenja za izboljšanje le-tega.

* Kaj že znam?
* Kaj želim še izboljšati?
* Kako so mi pri napredku pomagale različne vrste nalog?
* Na kaj moram biti pri učenju še posebej pozoren/pozorna?
* Na kaj sem pri učenju še posebej ponosen/ponosna?
* Kaj sem pri učenju spoznal/a o sebi in o svojem delu?